*Melléklet a 143/2018. számú Képv. test. határozathoz*

# Megbízási szerződés

amely létrejött egyrészről

Neve: **Kiskőrös Város Önkormányzata**

Címe: székhelye: 6200 Kiskőrös, Petőfi tér 1.

Adószám: 15724784-2-03

Számlavezető pénzügyi intézmény neve: K&H Bank Zrt.

Bankszámlaszám: 10400621-00027753-00000008

Telefonszám: 06-78/513-120

Faxszám: 06-78/513-129

Képviseli: Domonyi László polgármester

e-mail elérhetőség: [polgarmester@kiskoros.hu](mailto:polgarmester@kiskoros.hu)

mint Megbízó (a továbbiakban: Megbízó),

másrészről

Cég neve: **Kőrösszolg Kiskőrösi Önkormányzat Településüzemeltetési Szolgáltató Nonprofit Korlátolt Felelősségű Tárasaság**

Cég címe:  6200 Kiskőrös, Petőfi Sándor út 108.

Cégjegyzékszáma: 03-09-128662

Adószám: 25286281-2-03

Bankszámlaszám: 10400621-00028702-00000005

Telefonszám:78/415-680

Faxszám: 06-78/415-680

Képviseli: Schäffer Tamás András ügyvezető

e-mail elérhetőség: [korosszolg@gmail.com](mailto:korosszolg@gmail.com)

mint Megbízott (a továbbiakban: Megbízott)

között az alulírott helyen és napon, az alábbi feltételek szerint:

**Preambulum**

1. Kiskőrös Város Önkormányzata a „Megbízási szerződés megkötése a János Vitéz látogatóközpont szakmai feladatainak ellátása és a 2019. évi városi rendezvények teljes körű lebonyolítása” tárgyában in-house beszerzési eljárást indított.

Megbízó közbeszerzésekről szóló 2015. évi CXLIII. törvényben meghatározott feltételek fennállását megvizsgálta.

1. Felek rögzítik, hogy a Megbízott a Megbízó, mint alapító döntése alapján jött létre abból a célból, hogy - Megbízott alapító okirata alapján - a Megbízó közfeladatait hatékonyabban, közhasznú nonprofit kft. segítségével, annak feladatellátásba történő bevonása útján legyen képes ellátni.

# A szerződés tárgya

1. Megbízó a „Megbízási szerződés megkötése a János Vitéz látogatóközpont szakmai feladatainak ellátása és a 2019. évi városi rendezvények teljes körű lebonyolítása” tárgyú beszerzés megvalósítására megbízza, Megbízott pedig elvállalja a jelen szerződés tárgyát képező rendezvényszervezési munkáknak (technikai és szakmai feltételek biztosítása és megszervezése, lebonyolítása) a feladatleírásban (jelen szerződés 1. sz. melléklete) megjelölt mennyiségben, megbízási szerződés keretén belül történő elvégzését.
2. A Megbízott a feladatleírást megvizsgálta, azt teljesnek a feladat elvégzésére alkalmasnak találta és azok alapján tette meg ajánlatát a jelen szerződés I.1.) bekezdésben foglalt tárgyára, amelyet a Megbízó elfogadott.

# A Megbízási díj

1. Szerződő felek a Megbízási díj összegét:

nettó: 74.040.000,- Ft

Áfa (27%) 19.990.800,- Ft

bruttó 94.030.800,- Ft,

azaz **bruttó kilencvennégymillió-harmincezer-nyolcszáz** forint összegben állapítják meg. Szerződő felek által megállapított ár **általány árnak** minősül.

1. A fenti összeg egyösszegű átalányár, amely fedezetet nyújt mindazon munkák elvégzésére és felmerülő költségekre, melyet a szerződés elvégezendő munkaként felsorol, és amelyek szükségesek az I. pontban meghatározott munkák komplett megvalósításához, figyelembe véve a helyszíni körülményeket és adottságokat.
2. A Megbízott a megbízási díjon felül további díjazásra semmilyen jogcímen nem jogosult. A megbízási díj magában foglalja mindazon költségeket, amelyek a Megbízottnál a munkavégzés során felmerülnek.
3. Felek kijelentik, hogy Megbízott teljesítés igazolás birtokában minden hónapban havonta egyenlő részletekben jogosult a számlák kiállítására.

A számla kötelező melléklete a Megbízott által készített és Megbízó képviselője által elfogadott teljesítés igazolás, amely tartalmazza az elvégzett munkák kimutatását. A számlák kiállításának feltétele a teljesítésigazolás Megbízó képviselője általi elfogadása. A számlák befogadásának további feltétele a kimutatásban szereplő tevékenységek igazoló dokumentumainak Megbízó részére történő bemutatása Megbízó előleget nem fizet.

A számlák kiegyenlítése a teljesítésigazolást követően, a jogszabályoknak megfelelően kiállított számla ellenében, 15 naptári napon belül átutalással történik Megbízott K&H Bank Zrt-nél vezetett10400621-00028702-00000005számú számlájára.

1. Fizetési késedelem esetén a Megbízott jogosult a Polgári Törvénykönyvről szóló 2013. évi évi V. törvény (a továbbiakban: Ptk.) szerinti késedelmi kamatot érvényesíteni a Megbízóval szemben.

# Teljesítési határideje, helye

1. Jelen szerződés mindkét Fél általi aláírásának napján hatályba lép.
2. Jelen szerződést a Felek határozott időtartamra kötik, 2019. január 01. napjától 2019. december 31. napjáig.

# Teljesítés

1. Megbízott a szerződés tárgyát képező munkákat a feladatleírás valamint jelen szerződés alapján végzi, a vonatkozó hatályos jogszabályoknak és érvényes előírásoknak megfelelően.
2. Többletmunkák elszámolására a teljesítés során a Megbízott nem jogosult.

**V. A felek jogai és kötelességei**

* 1. A felek a szerződés teljesítése során kötelesek fokozottan együttműködni. Ennek érdekében a Megbízó kapcsolattartója vagy az általa megjelölt személy(ek) rendszeres kapcsolatot tartanak fenn a Megbízottal, aki a szerződés teljesítésének állásáról – kérésre –írásban beszámol Megbízó vagy kapcsolattartója felé.
  2. Megbízott szavatolja, hogy jelen szerződés megkötése vagy teljesítése nem sérti harmadik személy jogait, továbbá hogy az általa alkalmazott szellemi alkotások jelen szerződés teljesítése során jogszerűen kerülnek felhasználásra.
  3. A Megbízott kötelezettséget vállal arra és szavatol azért, hogy a jelen szerződés szerinti minden kötelezettségét – ezen belül különösen a szerződésben meghatározott feladatok teljesítésére irányuló tevékenységet – jelentős gyakorlattal rendelkező szakcégtől elvárható szakértelemmel és gondossággal, legjobb tudása szerint és a legnagyobb körültekintéssel végzi. Megbízott kötelezettséget vállal továbbá arra is, hogy jelen szerződés teljesítése során a Megbízó szakmai szempontjainak messzemenő figyelembevétele mellett, a tudomására jutott Megbízói érdekek érvényesítésével jár el.
  4. Megbízó köteles a Megbízott jelen szerződésbe foglalt feladatainak teljesítéséhez minden segítséget megadni, így különösen a rendelkezésre álló információkat folyamatosan átadni, illetve rendelkezésére bocsátani az azzal kapcsolatos dokumentumokat. Amennyiben a fenti információk, dokumentumok elektronikus formában is a Megbízó birtokában vannak, úgy azokat elektronikus úton adja át.
  5. A szerződő felek kijelentik, hogy az egymással való kommunikációban és az egyes feladatok elvégzése során az elektronikus utat részesítik előnyben. A szerződés teljesítése során a dokumentálás elektronikus adathordozókon történik, és csak a felek által elfogadott utolsó verziók kerülnek kinyomtatásra.
  6. A fentiekkel összefüggésben a felek kijelentik, hogy minden, a jelen szerződés keretében a felek által egymásnak küldött értesítés e-mailben fog történni. (Csak különösen fontos esetben telefaxon, illetve ajánlott levélben). Ezen értesítések hatálya a címzett általi vételekor, illetőleg neki történő kézbesítéskor áll be.
  7. Megbízott szavatol azért, hogy a Megbízott mindazon jogokkal rendelkezik, amelyek a szolgáltatások, és azok eredményeinek jogszerű átadását lehetővé teszik.
  8. Megbízott – az általa, illetve jelen szerződés teljesítésébe bevont alMegbízottja által teljesítendő szolgáltatás tekintetében – a szerződés tárgyával kapcsolatos minden szerzői jogi, szabadalmi és egyéb, harmadik fél által történő követelés kielégítését magára vállalja, attól a Megbízót mentesíti.
  9. A Megbízott szerződéses feladatait saját maga által és/vagy alvállalkozó(k) bevonásával köteles teljesíteni. A Megbízott alvállalkozó(k) bevonása esetén is teljes körűen és közvetlenül felelős a jelen szerződésben foglalt kötelezettségek teljesítéséért.
  10. Megbízó csak a Megbízottal áll szerződéses kapcsolatban, az alvállalkozókkal nem.
  11. A Megbízott jótáll azért, hogy a szerződés teljesítésébe bevont alvállalkozó rendelkezik minden olyan képesítéssel, engedéllyel, jogosítvánnyal, amely a rá vonatkozó szerződéses feladatok teljesítéséhez szükséges.
  12. A Megbízott köteles a szerződés teljes időtartama alatt a teljesítéshez igénybe vett alvállalkozóival megfelelő kapcsolatot fenntartani, esedékes követeléseiket határidőben kielégíteni.
  13. A szerződő felek kötelezettséget vállalnak arra, hogy a jelen szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek. Bármelyik fél csak az érintett fél előzetes tájékoztatása és írásbeli hozzájárulása alapján adhat harmadik személy részére információt, kivéve, ha arra jogszabály felhatalmazást ad.
  14. Megbízó jogosult a szerződés teljesítését figyelemmel kísérni, ellenőrizni. Kérésére a Megbízott köteles rendelkezésre állni, a menet közben elkészült dokumentumokat bemutatni.

# Képviselet, ellenőrzés, kapcsolattartás, együttműködés

1. Megbízó kapcsolattartója, Megbízó részéről a teljesítésigazolás kiállítására jogosult személy:

Név: Domonyi László polgármester

Cím: 6200 Kiskőrös, Petőfi Sándor tér 1.

Telefon: 78/513-120

Telefax: 78/513-122

E-mail: polgarmester@kiskoros.hu

1. Megbízott kapcsolattartója:

Név: Schäffer Tamás András

Telefon: 78/415-680

E-mail: korosszolg@gmail.com

# Teljesítés fogalma

1. A Megbízottnak a jelen szerződésben vállalt feladata a jelen szerződés 1. mellékletét képező feladatleírásban meghatározott műszaki tartalomra terjed ki.
2. Az szolgáltatást jelen szerződés alapján felek között teljesítettnek kell tekinteni akkor, ha feladatleírásban meghatározott műszaki tartalom minden elemére tett vállalás megvalósult.

# A szerződés megszűnése

### Jelen szerződés megszűnik jelen szerződésben foglalt feladatok hiánytalan és hibátlan teljesítésével és a határozott idő leteltével.

2. A szerződés közös megállapodással bármikor megszüntethető.

3. A közös megegyezésen, illetve a szerződésteljesítéssel történő megszűnésén túlmenően a felek a szerződést azonnali hatállyal egyoldalú jognyilatkozattal is megszüntethetik, ha

* a másik fél szándékosan vagy kirívóan gondatlanul a szerződést annak lényegi feltétele tekintetében súlyosan megszegi, vagy egyébként olyan magatartást tanúsít, amely a jogviszony további fenntartását nem teszi lehetővé;
* a másik fél a szerződésben meghatározott és vállalt kötelezettségeit ismételten nem teljesítette, s erre a másik fél határidő tűzésével felszólította és a határidő eredménytelenül telt el;
* a Megbízott ellen csődeljárás indult és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére;
* bírósági döntés szerint a csődeljárás során a hitelezőkkel nem jön létre egyezség;
* a másik fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a Megbízott fizetésképtelenségét a bíróság a vonatkozó jogszabályok alapján megállapítja;
* a Megbízott végelszámolását az erre jogosult szerv elhatározza.

4. Bármelyik fél által bármely okból történő felmondás esetén a fizetések a felmondási idő lejártáig, illetőleg a szerződés hatályának megszűnéséig nyújtott szolgáltatásokért teljesítendők, s a felek egymással elszámolnak.

5. Megbízó jogosult jelen megbízási szerződést minden indokolási kötelezettség nélkül legkevesebb 8 napos felmondási határidővel felmondani. A felmondási idő kezdő napja a felmondás kézbesítését követő első nap. Kézbesítési vélelem esetén a másodszori sikertelen kézbesítés napjától számított ötödik napon kell a nyilatkozatot kézbesítettnek tekinteni.

6. A Megbízott kötelezettséget vállal arra, hogy jelen szerződésnek bármilyen okból történő megszűnése esetén a Megbízó által rendelkezésre bocsátott iratokat, feljegyzéseket, bármely adathordozó berendezést vagy eszközt a szerződés megszűnésének napján a Megbízó részére visszaszolgáltatja, amennyiben erre a Megbízó igényt tart.

# Szerződést megerősítő biztosítékok

1. Amennyiben a Megbízottnak felróhatóan a jelen szerződésben rögzített véghatáridőt a Megbízott elmulasztja, a Megbízó vele szemben kötbérigényt jogosult érvényesíteni. A késedelmes teljesítése esetén a késedelmi kötbér napi mértéke a nettó Megbízás díj 0,5 %-a. A Megbízott legfeljebb a nettó Megbízási díj 20 %-áig köteles késedelmi kötbért fizetni.
2. A felek rögzítik, hogy a teljesítés folytonosságát akadályozó, vagy veszélyeztető bármely a Megbízott érdekkörébe tartozó tevékenység, mulasztás, vagy késedelem a szerződés azonnali, feltétel nélküli felmondását vonja maga után.
3. Felek a felmondás esetén akként számolnak el egymással, hogy a már Megbízott által teljesített feladatok díjára Megbízott igényt tarthat Megbízótól, és Megbízó köteles azt Megbízott részére haladéktalanul megfizetni, a Felek által jelen szerződésben kikötött meghiúsulási kötbér megfizetésével együtt. A meghiúsulási kötbér megfizetése Feleket az okozott kár meghiúsulási kötbér összegét meghaladó részének megtérítése alól nem mentesíti.
4. A Megbízó és Megbízott is jelen szerződésben meghatározott felmondása gyakorlása esetén a nettó szerződéses ár 30%-ának megfelelő mértékű meghiúsulási kötbérre tarthat igényt.
5. A kötbérigény érvényesítése nem érinti Megbízónak a kötbért meghaladó kára érvényesítésére fennálló jogait.

# Egyéb megállapodások

1. A Megbízott kötelezte magát, hogy a birtokába került adatokat, terveket, illetve egyéb információkat bizalmasan kezeli, azokat csak a tárgyi munka megvalósításához használja fel és harmadik személy számára a hozzáférés lehetőségét meggátolja.
2. A szerződés teljesítésével összefüggő minden adó-, vám- és egyéb járulékos költség a Megbízottat terheli, amely nem érinti a jogszabályi rendelkezésen alapuló ÁFA megfizetési szabályozást.
3. A szerződő Felek megállapodnak abban, hogy a jelen megállapodásban foglaltak maradéktalan megvalósítása érdekében szükség szerint folyamatosan együttműködnek. Felek a szerződés ideje alatt folyamatosan biztosítják a felelős képviselők közreműködését a szerződéssel kapcsolatos kérdésekben. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan kérdésről (tény, adat, körülmény), amely a szerződés teljesítésére kihatással lehet.
4. Szerződő felek minden megrendezésre kerülő rendezvény előtt személyesen is egyeztetnek, legalább havonta 1 alkalommal.

1. A Megbízott kötelezettséget vállal arra, hogy Megbízót haladéktalanul értesíti abban az esetben, ha a jelen megállapodás maradéktalan teljesítése előtt végelszámolás alá kerül, ellene, illetőleg alvállalkozója ellen csőd-, felszámolási-, illetve végrehajtási eljárás indul.
2. A szerződő Felek megállapodnak abban, hogy a jelen szerződés alapján egymásnak átadott információkat bizalmasan, üzleti titokként kezelik, harmadik személyek számára át nem adják. Ez értelemszerűen nem vonatkozik arra az információkra, amelyek titokban tartását jogszabály nem teszi lehetővé. A közérdekű adatnak minősülő információk korlátozás nélkül nyilvánosságra hozhatók.
3. A Felek a jelen támogatási szerződés aláírásával tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (továbbiakban: Adatvédelmi tv.) 3. § (6) pontja és 27. § (3) bekezdése alapján jelen szerződés tartalma közérdekből nyilvános adat, emiatt nem minősül üzleti titoknak. Az Adatvédelmi tv. 27. § (3a)- (3b) bekezdése alapján a Vállalkozó, aki a Megrendelővel, mint az államháztartás alrendszerébe tartozó személlyel jelen szerződés aláírásával üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni. *A tájékoztatási kötelezettség a közérdekből nyilvános adatok nyilvánosságra hozatalával vagy a korábban már elektronikus formában nyilvánosságra hozott adatot tartalmazó nyilvános forrás megjelölésével is teljesíthető,* ha a Vállalkozó a tájékoztatást megtagadja, a tájékoztatást igénylő a tájékoztatásra kötelezett felett törvényességi felügyelet gyakorlására jogosult szerv eljárását kezdeményezheti. A nyilvánosságra hozatal nem eredményezheti az olyan adatokhoz - így különösen a védett ismerethez - való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve hogy ez nem akadályozza meg a közérdekből nyilvános adat megismerésének lehetőségét.
4. A Megbízott kötelezettséget vállal arra, hogy a szerződésben meghatározott feladatainak teljesítése során tudomására jutott információkat kizárólag a szerződésben szereplő feladat teljesítéséhez használja fel.
5. Amennyiben bármelyik fél rajta kívülálló okok miatt (vis major) nem tud a szerződésben vállalt kötelezettségének eleget tenni, úgy a szerződés érvénytelenné válik és az elvégzett munkákkal arányos rész, valamint a szerződés teljesítése közben felmerült költségek kifizetésre kerülnek.

1. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény. szerződésre, megbízásra, felelősségre vonatkozó valamint egyéb, kapcsolódó jogszabályok rendelkezései az irányadók.
2. A Felek kifejezetten rögzítik, hogy amennyiben a szerződés bármely kikötése érvénytelennek vagy hatálytalannak bizonyulna, az a szerződés egyéb rendelkezéseit nem érinti. A Felek megállapodnak, hogy amennyiben az érvénytelenség, hatálytalanság okát orvosolni lehet, úgy mindent megtesznek az adott szerződésrész érvényben, illetve hatályban tartása érdekében, illetve azt olyan érvényes vagy hatályos rendelkezéssel pótolják, amely a legjobban megfelel az adott szerződésrész szellemének és gazdasági célkitűzéseinek.
3. A Felek megállapodnak abban, hogy esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre. A felek jogvitájuk rendezésére kikötik a Megbízó székhelye szerint illetékes bíróság illetékességét.

Jelen 6 számozott oldalból álló szerződést a Felek, elolvasás és közös értelmezés után, mint akaratukkal mindenben megegyezőt, 4 (négy) darab eredeti példányban jóváhagyólag aláírták.

1. *sz. melléklet: Feladatleírás*
2. *sz. melléklet: Rendezvénynaptár*

Dátum: Kiskőrös, 2018. december …. .

|  |  |
| --- | --- |
| Kiskőrös Város Önkormányzata  képviseletében:  ...............................................................  Megbízó  Domonyi László  polgármester  ...............................................................  dr. Turán Csaba  jegyző  Pénzügyileg ellenjegyzem:  ...............................................................  Szlanka Pálné  pénzügyi osztályvezető | Kőrösszolg Kft.  képviseletében:  ...............................................................  Megbízott  Schäffer Tamás András  ügyvezető |

1. **sz. melléklet**

*Feladatleírás fő műszaki tartalma:*

**I. Általánosan:**

• A megvalósítást megelőző előzetes megbeszéléseken részt venni és tárgyalásokat folytatni az Ajánlatkérőnek a rendezvény szervezéséért és lebonyolításáért szakmailag felelős munkatársával.

• A feladatokat az Ajánlatkérővel is egyeztetett és megadott határidőn belül elvégezni.

• A rendezvény helyszínének megfelelő és teljes körű előkészítése, ideértve a helyszínbérlés lebonyolítását is annak költségeivel együtt.

• Catering szolgáltató esetén, feladata a catering megrendelése annak költségeivel együtt, megrendelő ez irányú kérése esetén.

• A rendezvényeket megfelelő minőségben megszervezni és lebonyolítani, a célcsoport igényeinek szem előtt tartása mellett.

• A Megrendelő feladatszabása alapján műsor, kreatív program szervezése és lebonyolítása, illetve szerződéskötés kapcsolattartás az adott beszállítókkal.

• Olyan személyi és technikai feltételeket biztosítani, melyek megfelelőek a rendezvények magas színvonalú megvalósításához, a kívánt célt és funkciót maradéktalanul teljesítik, megfelelnek a biztonsági előírásoknak ugyanakkor költséghatékonyak.

• Az aktuális eseményekre vonatkozó fontos információkat időben a résztvevők rendelkezésére bocsátani.

• Az adott megrendelésre (rendezvényre) vonatkozóan részletes megvalósítási ütemtervet készíteni, mely a feladatokat, részhatáridőket is tartalmazza, az ütemtervet egyeztetni az Ajánlatkérővel, majd a továbbiakban a mindkét fél által elfogadott ütemterv szerint eljárni.

• Részletes technikai lebonyolítási forgatókönyv készítése, műsorvezető (narrátor) felkészítése, szövegkönyv készítése.

**II. A rendezvényszervezéshez kapcsolódó feladatok különösen:**

• Igény esetén jelentkezési lap és program elkészítése, valamint kiküldése a meghívottak részére postai úton és/vagy elektronikusan Ajánlatkérő jóváhagyását követően.

• Igény esetén a rendezvényekre történő visszajelzések regisztrálása, összesítése és feldolgozása.

• Igény esetén beszámolók készítése az aktuális résztvevői jelentkezésekről.

• A rendezvény helyszínének megfelelő és teljes körű előkészítése, ideértve a helyszínbejárásokat is. (Ajánlatkérő kapcsolattartójának utasításai szerint)

• Promóciós anyagok, mobil installációs eszközök le- és visszaszállítása és kihelyezése a rendezvény helyszínére.

• A helyszíneken asszisztensek, hostessek biztosítása a rendezvény méretéhez igazodóan.

• Technikai eszközök biztosítása és üzemeltetése, a felépítés és bontás teljes körű elvégzése, továbbá a helyszín eredeti állapotának visszaállítása és az ezekkel kapcsolatos költségek viselése.

• A technikai eszközök őrzésének, biztonságának biztosítása megfelelő személyzettel.

• Ajánlatkérő feladatszabása alapján kulturális műsor, kreatív program szervezése és lebonyolítása, illetve szerződéskötés kapcsolattartás az adott beszállítókkal.

További tevékenységek és eszközök biztosítása a rendezvényekhez kapcsolódóan egyedi megrendelés és árajánlat alapján

Kapcsolatfelvétel a helyi, megyei és országos médiával

Folyamatos kapcsolattartás és koordináció a rendezvényszervezésben érintett szervezetekkel,

Programoldalakkal való kapcsolatfelvétel

Awards kampány tervezése külön igény szerint,

Igény esetén sajtótájékoztató megszervezése,

FB kommunikáció: események kommunikálása

Szponzorációs lehetősége keresése, kapcsolatfelvétel a szponzorokkal,

Folyamatos személyes egyeztetés Ajánlatkérővel

Hivatal feladata:

• A rendezvények előkészítése során körültekintő egyeztetés az illetékes engedélyező hatóságokkal, rendvédelmi szervekkel, önkormányzati intézményekkel a szükséges engedélyek beszerzése érdekében. (Ajánlatkérő kapcsolattartójának utasításai szerint)

• Biztonsági és kiürítési terv készítése, továbbá a rendezvény ideje alatt döntéshozói és operatív készenlét biztosítása olyan volumenű rendezvények esetében ahol ezt törvény előírja.

**III. A János Vitéz Látogatóközpont szakmai feladatellátása és üzemeltetéséhez kapcsolódó feladatok :**

Az Önkormányzat által a DAOP-2.1.1/J-12-2012-0060 azonosító számú pályázat segítségével turisztikai attrakcióként létrehozott János Vitéz Látogatóközpont  folyamatos és zavartalan szakmai feladatellátás biztosítása , valamint az épület, a hozzá tartozó udvar/járda általános üzemeltetési és karbantartási feladatai ellátása, épülettakarítási feladatainak ellátására, valamint az épület közüzemei (víz, villany, gáz, fűtés, hulladékszállítás, kivéve áramfogyasztás – közbeszerzés miatt)

  A Megbízott vállalja:

a) a  turisták számára vonzerőt, élményeket, időtöltési lehetőséget nyújtó János Vitéz Látogatóközpont, mint turisztikai attrakció működtetését

b) az Önkormányzat által a János Vitéz Látogatóközpontra a DAOP-2.1.1/J-12-2012-0060 azonosítószámú pályázatában vállalt indikátorok teljesítését

|  |  |  |  |  |  |  |
| --- | --- | --- | --- | --- | --- | --- |
| **Mutató neve** | **Me.** | **Fenntartási időszak** | | | | |
| **1.év** | **2. év** | **3. év** | **4. év** | **5. év** |
| Támogatott turisztikai attrakciók látogatottsága | fő | 19 125 | 20 250 | 21 375 | 22 500 | 23 625 |
| Teremtett munkahelyek száma | fő | 6 | 9 | 9 | 9 | 9 |
| Teremtett munkahelyek száma - nők | fő | 3 | 4 | 4 | 4 | 4 |
| Teremtett munkahelyek száma – hátrányos helyzetűek | fő | 0 | 1 | 1 | 1 | 1 |
| Támogatott turisztikai attrakció árbevétele | e Ft | 36 554 | 40 639 | 45 471 | 50 257 | 55 144 |

Fenntartási időszak:

|  |  |
| --- | --- |
| 1. év | 2016.06.23 – 2017.06.22. |
| 2. év | 2017.06.23 – 2018.06.22. |
| 3. év | 2018.06.23 – 2019.06.22. |
| 4..év | 2019.06.23 – 2020.06.22. |
| 5. év | 2020.06.23 – 2021.06.22. |

c) az ide érkező gyermekek számára múzeumpedagógiai foglalkozások tartását

d) a  kiállítási installációk működtetését, csoportok felügyeletét

e) az ajándékbolt és kávézó működtetését

f) a János Vitéz Látogatóközpont népszerűsítését, marketing anyagok készítését

g) az együttműködést a Kiskőrösön található szálláshelyek vagy más szolgáltatatást nyújtó, illetve egyéb turizmusban érintett szervezetekkel

h) az együttműködést a nevelési-oktatási intézményekkel, múzeumpedagógiai programjaival segíti az iskolai és iskolán kívüli nevelés céljainak elérését

i) a folyamatosan megújuló múzeumpedagógiai program kínálatának biztosítását

j) a János Vitéz Látogatóközpont turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését

k) kultúra-közvetítő tevékenységével hozzájárul az egész életen át tartó tanulás folyamatához

l) a János Vitéz látogatóközpont és azon keresztül Kiskőrös népszerűsítését, média megjelenésének koordinálását

m) a János Vitéz Látogatóközpont üzemeltetésével kapcsolatosan : az épület fűtésének biztosítását, a közüzemi szolgáltatások biztosításának megszervezését, a rovar és rágcsáló irtást, az épület takarításának biztosítását, az épület energia rendszerének karbantartását, ivóvíz-és szennyvíz rendszerek karbantartását, villamos hálózatok karbantartását, az épület általános napi működéséhez szükséges karbantartási feladatait, valamint a berendezések, tárgyi eszközök karbantartását.

A szerződő a fenti tevékenységeket különösen a 6200 Kiskőrös, Martini u. 6. 2644/4. hrsz.-ú ingatlanon látja el.

**IV. A szálláshely szolgáltatáshoz kapcsolódó feladatok :**

Kollégium 1. és 2. szintje (Kiskőrös, Árpád u. 18. )  és a Krimpeni ház, (Kiskőrös, Hrúz Mária u.2.) , a hozzájuk tartozó udvar/járda általános üzemeltetési és karbantartási feladatai , épülettakarítási feladatai, valamint az épületek közüzemei (víz, villany, gáz, fűtés, hulladékszállítás, kivéve áramfogyasztás – közbeszerzés miatt), szálláshely szolgáltatásként üzemeltetve.

1. sz. melléklet

**2019. évi városi ünnepségek és rendezvények**

1. **Az állami és nemzeti ünnepek városi rendezvényei**

***Az 1848-as forradalom és szabadságharc 171. évfordulója***

Időpontja: 2019. március 15.

Helyszíne: Petőfi tér, Petőfi Sándor Művelődési Központ

***Nemzeti Összetartozás Napja***

Időpontja: 2019. június 4.

Helyszíne: Országzászló

***Nagy Imre Emléknapja***

Időpontja: 2019. június 16.

Helyszíne: Nagy Imre tér

***Szent István Napja***

Időpontja: 2019. augusztus 20.

Helyszíne: Katolikus templom és a templom előtti tér

***Az 1956-os forradalom és szabadságharc 63. évfordulója***

Időpontja: 2019. október 23.

Helyszíne: Nagy Imre tér – Nagy Imre emléktábla

Református templom - Dr. Vincze Ferenc emléktábla

Gimnázium bejárata: Petőfi Sándor Gimnázium 56-os emléktábla

Petőfi tér – Kopjafa

Katolikus templom – szentmise

1. **Városi nagyrendezvények**

***Városalapítók Napja* *Országos Rétes Fesztivál***

Időpontja: 2019. május 17-18-19.

Helyszíne: Petőfi Sándor Művelődési Központ, Petőfi tér

***Kiskőrösi Szüret és Szlovák Nemzetiségi Napok 2019.***

Időpontja: 2019. augusztus 30-31,- szeptember 1.

Helyszíne: Petőfi tér és a városközpont

***Kemencés Gasztronómiai Fesztivál***

Időpontja: 2019. november 9.

Helyszíne: Petőfi tér

***Adventi ünnepi hét***

Időpontja: 2019. december 13–22.

Helyszíne: Petőfi tér

„***Petőfi Szilveszter”***

Időpontja: 2019. december 31.

Helyszíne: Polgármesteri Hivatal Díszterem

Petőfi Szülőház és Emlékmúzeum

Petőfi tér

Petőfi Sándor Művelődési Központ

Szarvas Fogadó

Evangélikus templom

**III. Egyéb városi jelentőségű rendezvények**

***Újévi Koncert***

Időpontja:2019. január 1.

Helyszín: Petőfi Sándor Művelődési Központ

Szervezők: SZÓ-LA-M Alapfokú Művészeti Iskola

Kiskőrös Város Fúvószenekarát és Mazsorett Csoportját Támogatók Egyesülete

Petőfi Sándor Művelődési Központ

***Nagyidai Cigányok ExperiDance társulat előadásában***

Időpontja:2019. január 6.

Helyszín: Városi Sportcsarnok

Szervező: KŐRÖSSZOLG Nonprofit Kft.

***Rónaszéki Tamás hegedűművész és Hargitai Imre zongoraművész koncertje***

Időpontja:2019. január 16.

Helyszín: SZÓ-LA-M Alapfokú Művészeti Iskola

Szervező: Hang-Szín Művészeti Egyesület

***A Magyar Kultúra Napja***

Időpontja:2019. január 21-22.

Helyszín: Petőfi Szülőház és Emlékmúzeum

Petőfi Sándor Művelődési Központ

Petőfi Sándor Városi Könyvtár

SZÓ-LA-M Alapfokú Művészeti Iskola

Szervező: az Intézmények

***Borváros Kupa Kézilabda Verseny***

Időpontja:2019. február 9.

Helyszín: Városi Sportcsarnok

Szervező: KŐRÖSSZOLG Nonprofit Kft.

***Petőfi nevét viselő középiskolák találkozója Kiskőrösön***

Időpontja:2019. március 8-9.

Helyszín: Petőfi Szülőház és Emlékmúzeum

Szervező: Petőfi Szülőház és Emlékmúzeum

***VII. Delley József Zongoraetűd Verseny***

Időpontja:2019. március 14.

Helyszín: SZÓ-LA-M Alapfokú Művészeti Iskola

Szervezők: Hang-Szín Művészeti Egyesület

***Kadarka Nemzetközi Borverseny***

Időpontja:2019. március 17.

Helyszín: István Borház

Szervezők: István Borház, Kiskőrös Város Hegyközsége, Gondűző Borlovagrend, Kiskőrösi Kadarkakör

Kiskőrös Város Önkormányzata

***Kiskőrös Városi Borverseny***

Időpontja:2019. április 14.

Helyszín: Dr. Kuti Szőlészeti és Borászati Kft. Mediterrán Pincészete

Szervezők: Kiskőrös Város Hegyközsége, Gondűző Borlovagrend,

Kiskőrös Város Önkormányzata

***Petőfi Kulturális Fesztivál***

Időpontja:2019. április 27-28.

Helyszín: Petőfi tér

Szervezők: Kiskőrösért Egyesület

***A Munka ünnepe***

Időpontja:2019. május 1.

Helyszín: Városi Sporttelep

Szervező: KŐRÖSSZOLG Nonprofit Kft.

***Jubileumi fúvószenekari est***

Időpontja:2019. június 1.

Helyszín: Evangélikus Templom

Szervező: Hang-Szín Művészeti Egyesület

***Városi Pedagógusnap***

Időpontja:2019. június 7.

Helyszín: Petőfi Sándor Művelődési Központ

Szervező: Művelődési Közoktatási és Sport Bizottság

***Egyházak napja***

Időpontja:2019. június 16.

Helyszín: Petőfi tér

Szervező: Egyházak

***Múzeumok Éjszakája***

Időpontja:2019. június 22.

Helyszín: Petőfi Szülőház és Emlékmúzeum

Szervező: Petőfi Szülőház és Emlékmúzeum

***Köztisztviselők Napja***

Időpontja:2019. július 1.

Helyszín: Kiskőrösi Polgármesteri Hivatal Díszterme

Szervező: Stratégiai és Városüzemeltetési Osztály vezetője

***Kiskőrös Feszt***

Időpontja:2019. július 12-13.

Helyszín: Városi Sporttelep

Szervezők: Vira Max Kft

***Megemlékezés Petőfi Sándor halálának 170. évfordulójáról***

Időpontja:2019. július 31.

Helyszín: Petőfi Szülőház és Emlékmúzeum

Szervező: Petőfi Szülőház és Emlékmúzeum

***Rendvédelmi Szervek Napja***

Időpontja:2019. szeptember 14.

Helyszín: Szabadidőpark

Szervező: Rendvédelmi szervek

***Zenei Világnap: Boldoczki Gábor rézfúvós tanszakának koncertje***

Időpontja:2019. október 1.

Helyszín: SZÓ-LA-M Alapfokú Művészeti Iskola

Szervező: Hang-Szín Művészeti Egyesület

***Az Aradi Vértanúk Napja***

Időpontja:2019. október 6.

Helyszín: Petőfi Szülőház és Emlékmúzeum

Szervező: Petőfi Szülőház és Emlékmúzeum

**Kiskunhalasi Szakképzési Centrum Kiskőrösi Wattay Szakgimnáziuma, Szakközépiskolája és Kollégiuma**

***Kakasfőző Fesztivál***

Időpontja: 2019. október 12.

Helyszíne: Szabadidőpark

Szervező: Kiskőrösi Kakasfőzők Egyesület

***Idősek Napja***

Időpontja: 2019. október 18.

Helyszín: Petőfi Sándor Művelődési Központ

Szervező: Egészségügyi Gyermekjóléti és Szociális Intézmény Család és Gyermekjóléti Központ

***Országos Ifjúsági Mazsorett Fesztivál***

Időpontja:2019. október

Helyszín: Városi Sportcsarnok

Szervezők: Kiskőrös Város Fúvószenekarát és Mazsorett Csoportját Támogatók Egyesülete

***Márton Napi Újbor Kóstoló***

Időpontja:2019. november 9.

Helyszín: Dr. Kuti Szőlészeti és Borászati Kft. Mediterrán Pincészete

Szervező: Kiskőrösi Gondűző Borlovagrend, Kiskőrösi Kadarkakör

***Városi Nyugdíjas Közszolgálati dolgozók Karácsonyi Ünnepsége***

Időpontja:2019. december 17.

Helyszín: Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium- Petőfi Sándor Általános Iskola - Tornaterme

Szervező: Művelődési, Közoktatási és Sport Bizottság

***Városi Gyermekkarácsony***

Időpontja:2019. december 12.

Helyszín: Petőfi Sándor Művelődési Központ

Szervező: Egészségügyi Gyermekjóléti és Szociális Intézmény Család és Gyermekjóléti Központ

***Adventi Kórustalálkozó***

Időpontja:2019. december 19.

Helyszín: Evangélikus templom

Szervező: Kiskőrös Városért Alapítvány